Šimozeras
Šimozeras (rus. Шимозеро, vep. Šimjärv') – ežeras Rusijos Federacijoje, Vologdos srityje, Vytegros rajone, rytinėje Vepsų aukštumos dalyje, Oštos kaimo gyvenvietės teritorijoje. Įeina į periodiškai išnykstančių karstinių ežerų grupę. Nuotėkis įvyksta pro smegduobę, vadinamą Juodąja duobe. Šimozeras įrašytas į Rusijos unikalių gamtos objektų registrą. Prataku sujungtas su Dolgozero ežeru, įteka Vekšručejus, išteka Siurgos upė. Ežere yra keletas salų, didžiausia – Nerostrovas. Anksčiau ežero apylinkėse gyveno vepsai, dabar visi kaimai nebegyvenami.